text: Max Pinlig med lokalt islæt
  16 december 2012 kl. 11.06
  Storstilet gallapremiere på børnefilmen "Max Pinlig" i Lidobiograferne i Vejle søndag formiddag. Vejle er valgt som premiereby, fordi mange statister i filmen er fra Trekantområdet.
  Dagen begyndte allerede klokken 9 med brunch for alle 600 inviterede gæster. Herefter var der premiere på filmen i hele to sale.
  150 statister og syv-otte skuespillere har sammen med et filmhold deltaget i optagelserne bl.a. på festivalpladsen i Jelling.
  Den fortsatte historie om Max med den pinlige mor er henlagt til Vejle og Jelling, fordi Vejle Kommune har købt sig ind i Dansk Filmpulje for en halv million kroner. Filmen har fået støtte fra puljen.
  Filmen skal medvirke til at gøre Vejle og omegn kendt i hele landet, selv om optagelserne i Jelling klippes sammen med en uges optagelser på Roskilde Festival
  Søndag var der så premiere - og det blev en stor oplevelse for de mange statister at se sig selv i filmen.
  